|  |  |
| --- | --- |
| Št. 007-155/2018 | |
| Ljubljana, 26. 7. 2018 | |
| EVA 2018-2550-0048 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:**  **Uredba o spremembah in dopolnitvah Uredbe o predelavi biološko razgradljivih odpadkov in uporabi komposta ali digestata – predlog za obravnavo** | | | |
| **1. Predlog sklepov vlade:** | | | |
| Na podlagi tretjega odstavka 17. člena, drugega odstavka 19. člena, petega in šestega odstavka 20. člena ter za izvrševanje 104. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 – ZNOrg) je Vlada Republike Slovenije na ……..redni seji dne…….. pod točko ….. sprejela naslednji  SKLEP:  Vlada Republike Slovenije je izdala Uredbo o spremembah in dopolnitvah Uredbe o predelavi biološko razgradljivih odpadkov in uporabi komposta ali digestata, ki se objavi v Uradnem listu Republike Slovenije.  mag. Lilijana KOZLOVIČ  generalna sekretarka  Priloga:  jedro gradiva s prilogami  Prejemniki:  Ministrstvo za okolje in prostor, Dunajska cesta 47, 1000 Ljubljana  Ministrstvo za pravosodje, Župančičeva ulica 3, 1000 Ljubljana  Ministrstvo za javno upravo, Tržaška cesta 21, 1000 Ljubljana  Ministrstvo za finance, Župančičeva ulica 3, 1001 Ljubljana  Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana  Ministrstvo za gospodarski razvoj in tehnologijo, Kotnikova ulica 5, 1000 Ljubljana  Ministrstvo za infrastrukturo, Langusova ulica 4, 1535 Ljubljana  Služba Vlade Republike Slovenije za zakonodajo, Mestni trg 4, 1000 Ljubljana | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Tanja BOLTE, generalna direktorica Direktorata za okolje, * mag. Jana MIKLAVČIČ, Direktorat za okolje, vodja Sektorja za odpadke, * Andrej PRISTOVNIK, Direktorat za okolje, Sektor za odpadke. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| S predloženo Uredbo o spremembah in dopolnitvah Uredbe o predelavi biološko razgradljivih odpadkov in uporabi komposta ali digestata se uvajajo (manjše) vsebinske spremembe in odpravljajo nekatere redakcijske napake. Bistveni spremembi uredbe sta v 4. členu, ki določa pogoje za načrtovanje, gradnjo in vzdrževanje kompostarne ali bioplinarne in v 25. členu, ki določa uporabo komposta ali digestata 1. kakovstnega razreda.  Zaradi odprave nekaterih (manjših) redakcijskih napak v prilogah 1, 2, 4, 5, 6 in 7 se te priloge nadomestijo z novimi prilogami. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  / | | | |

|  |  |
| --- | --- |
| **7.b Predstavitev ocene finančnih posledic pod 40.000 EUR:**  Gradivo ne vpliva na prilive ali odlive iz državnega proračuna. | |
| **8. Predstavitev sodelovanja z združenji občin:** | |
| Vsebina predloženega gradiva (predpisa) vpliva na:  – pristojnosti občin,  – delovanje občin, NE  – financiranje občin. | |
| Gradivo je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije: NE   Gradivo ni tako, da bi ga bilo treba poslati združenjem občin. | |
| **9. Predstavitev sodelovanja javnosti:** | |
| Gradivo je bilo predhodno objavljeno na spletni strani predlagatelja: | DA |

|  |  |
| --- | --- |
| Datum objave: 23. 3. 2018  V razpravo so bili vključeni: **Vsa zainteresirana javnost**  (objava na spletni strani MOP in e-demokraciji).  Mnenja, predlogi in pripombe z navedbo predlagateljev:  **1. Občina Črnomelj, Trg svobode 3, 8340 Črnomelj**  **Pripombe:**   * obvezna pokritosti zalogovnika za digestat pri vseh bioplinarnah, * nestrinjanje z nadomestilom besedila »pri vnosu nevarnih snovi in rastlinskih hranil v tla« z besedilom »stanja tal« in * sprememba v 25. členu glede analize/vzorčenja tal.   Podana so bila dodatna pojasnila. Pripombe predagatelj predpisa ni upošteval.  **2. KOTO proizvodno in trgovsko podjetje, d.o.o., Agrokombinatska cesta 80, 1000 Ljubljana**  **Pripombe:**   * enajsti odstavek 13. člena glede prepovedi predhodnega skladiščenja blat na območju bioplinarne, * podan predlog, da je »področje/območje bioplinarne samo parcele, kjer poteka sprejem substratov/odpadkov in anaerobna razgradnja«, * glede pogojev za načrtovanje, gradnjo in vzdrževanje kompostarne ali bioplinarne; predvsem glede odmikov za obstoječe kompostarne ali bioplinarne.   **Predloga:**   * v obstoječi Uredbi se črta člen 4., točka (1), 2. in člen 33., točka (2) ali, * se doda »Odmiki niso potrebni za obstoječe bioplinarne, tudi v primeru povečanja zmogljivosti, če imajo nameščen sistem za zajem in čiščenje zraka z najboljšo razpoložljivo tehniko, tako da tehnološka rešitev omeji emisije neprijetnih vonjav v okolico.«.   Podana so bila dodatna pojasnila. Pripombe in predlogov predagatelj predpisa ni upošteval.  **3. Kmetijsko gozdarska zbornica Slovenije, Gospodinjska ulica 6, 1000 Ljubljana**  **Pripombe:**   * sprememba definicije gnojila v 13. točki 3. člena, * način zapisa nove določbe (sedmi odstavek 4. člena) in predlog dopolnitve le te, * način zapisa vnosa nevarnih snovi (letna raven, dvoletna raven) v prilogi 5 in * redakcijska napaka v 12. členu   Podana so bila dodatna pojasnila. Pripombe je predagatelj predpisa delno upošteval.  **4. Zavod republike Slovenije za varstvo narave, Tobačna ulica 5, 1000 Ljubljana**  **Pripombe**:   * vsebina 18. člena in predlog obvezne predložitve poročil o nadzoru kakovosti in kopij deklaracij (oz. specifikacij) pristojnemu inšpektorju, * sprememba v 25. členu glede analize/vzorčenja tal.   **Predlog:**   * dopolnitev desetega odstavka 25 člena in razšititev le tega z dodanim novim odstavkom, v katerem bi omejili količino prevzetega komposta ali digestata.   Podana so bila dodatna pojasnila. Pripombi in predlog predagatelj predpisa ni upošteval.  **5. Društvo PROTEUS, Zadružna cesta 33, 8340 Črnomelj**  **Pripombe:**   * glede gradiva kjer navajajo, da med drugim npr. »niso navedeni razlogi za opuščanje vzorčenja tal za analize zemlje, potrebne za izdelavo gnojilnih načrtov«, * predlagane spremembe uredbe ne zasledujejo ustavnega varstva kmetijskih zemljišč.   **Predlog:**   * obvezna nadgradnja obstoječih skladiščnih objektov kompostarn in bioplinarn.   Podana so bila dodatna pojasnila. Pripombi in predlog predagatelj predpisa ni upošteval.  **6. GZS, Zbornica kmetijskih in živilskih podjetij, Dimičeva ulica 1, 1000 Ljubljana**  **Pripombe**:   * sprememba naslova 3. člena, * izvzetost »obstoječih, razvojno naravnanih bioplinarn« iz določb 3 člena, * enajsti odstavek 13. člena glede prepovedi predhodnega skladiščenja blat na območju bioplinarne, * mejna vrednost parametra kratko verižnih maščobnih kislin (ocetne in propionske) v digestatu.   **Predlog:**   * nova definicije za »območje bioplinarne«.   Podana so bila dodatna pojasnila. Pripombe in predlog predagatelj predpisa ni upošteval.  **Razlog za neupoštevanje oz. delno upoštevanje predlogov:**  V primeru anaerobne razgradnje ima lahko predelovalec biološko razgradljivih odpadkov (BRO) zalogovnike za skladiščenje le teh in skladišče za skladiščenje digestata, ki vsebuje manj kakor 20 odstotkov suhe snovi. Predlog za obvezno skladiščenje digestata z manj kakor 20% suhe snovi v zaprtem oz. pokritem skladišču na način, da plini ne uhajajo in ne nastajajo neprijetne vonjave za vse bioplinarne ne glede na njihovo oddaljenost od območij stanovanjskih, gostinskih, upravnih, pisarniških in trgovinskih stavb (in drugo), predstavlja poseg v obstoječe stanje na področju anaerobne predelave BRO in odstopanja od uveljavljenih praks (stroka/TA luft).  Spremenje je način vzorčenja tal za potrebe izdelave gnojilnega načrta. S to spremembo se je ob uporabi komposta 1. kakovostnega razreda ali digestata 1. kakovostnega razreda, ki je proizvod, poenotil način vzorčenja tal za potrebe izdelave gnojilnega načrta z ostalimi gnojili (mineralnimi in živinskimi), ki so prosto dosegljiva na trgu. Kmet bo lahko v skladu s smernicami sam vzel vzorec tal in ga oddal v izbrani laboratorij (kot to, v primeru uporabe mineralnih in živinskih gnojil, počne že sedaj). Gre za gnojenje tal in za izdelavo gnojilnega načrta.  Odmik od naprave do najbližjih obstoječih ali predvidenih stanovanjskih, gostinskih, upravnih, pisarniških in trgovinskih stavb, sejemskih dvoran in razstavišč, stavb za kulturo in razvedrilo, muzejev in knjižnic, stavb za izobraževanje in znanstveno raziskovalno delo, stavb za zdravstvo in šport ter športno-rekreacijskih površin je razdalja, ki se meri od zunanje meje vsakega dela kompostarne ali bioplinarne, od katerega je pričakovati, da bo izpuščal emisije (npr. površine, kjer poteka glavni razkroj v kompostarni, zunanji rob biofiltra ali hale, kjer poteka razkroj, zalogovniki v bioplinarnah itd.) do receptorja imisij. To je tista razdalja, pri kateri lahko s pravilnim delovanjem naprave zaščitimo kraj imisije pred neprijetnimi vonjavami.  Ko govorimo o predlogu prepovedi predhodnega skladiščenja blat, ki ga izvajalec anaerobne razgradnje ne predeluje v tej bioplinarni, velja ta prepoved za »območje bioplinarne« in ne za vse ostale površine/parcele predelovalca. Izvajalec obdelave (npr. izvajalec predelave blat) lahko odpadke, ki jih bo predeloval ob določenih pogojih tudi sam prevzema pri njihovih imetnikih. Predhodno skladiščenje odpadkov je skladiščenje odpadkov pri zbiralcu v zbirnem centru (ali pa pri izvajalcu predelave v objektu za predelavo), v katerih se odpadki raztovorijo za namene priprave za prevoz do kraja njihove obdelave.  Za obstoječo napravo, ki predeluje odpadke se šteje naprava, ki ima pridobljeno pravnomočno gradbeno dovoljenje, ki je bilo izdano na podlagi pravnomočnega okoljevarstvenega dovoljenja. Naprave, za katere okoljevarstveno dovoljenje še ni bilo izdano, se štejejo za nove naprave.  Kompost in digestat sta organski gnojili, ki vedno vsebujeta dušik. Uredba pokriva predelavo biološko razgradljivih odpadkov in uporabo navedenih organskih gnojil. Šlo je za poenotenje s t. i. »nitratno uredbo«, kot je to že do zdaj urejeno v primeru živinskih gnojil.  Podan je bil predlog za omejevanje količin prevzetega komposta ali digestata, ki je pomanjkljiv iz več razlogov: v predlogu je izpuščen kompost, težko je dokazovati »količine za lastne potrebe« in nenazadnje količina gnojila, ki ga lahko uporabnik vnese v ali na tla je že določena (omejena) s količino letnega vnosa dušika v tla ali na tla v Uredbi o varstvu voda pred onesnaževanjem z nitrati iz kmetijskih virov itn.  Upravljavec bioplinarne mora pri anaerobni predelavi biološko razgradljivih odpadkov zagotoviti, da se odpadki v čim večji možni meri razgradijo, kajti le ustrezno razgrajen digestat pri nadaljnji uporabi ne povzroča neprijetnih vonjav. Preizkus se opravi z določanjem kratko verižnih maščobnih kislin v digestatu. Pri vsebnosti, ki znaša manj od 300 mg/l kratko verižnih maščobnih kislin, lahko sklepamo, da digestat, ki se ga uporablja za gnojenje, ne bo povzročal neprijetnih vonjav. Za te analize velja, da če se vhodni odpadki in pogoji predelave bistveno ne spreminjajo, se tudi ne spreminjajo koncentracije kratko verižnih maščobnih kislin. V prvem odstavku druge točke »Splošna obrazložitev v zvezi s predlogom predpisa« je bilo navedeno, da »v druge člene ta predlog sprememb in dopolnitev ne posega«. Predlog bo predlagatelj predpisa preučili in na osnovi strokovne podlage (ocene) tudi razmislili o delni spremembi tega parametra, bodisi o višini ali pa o vpeljavi razmerja med ocetno in propionsko kislino kot pokazatelja stabilnosti anaerobnega procesa v bioplinski napravi (bioplinarni), ne bo pa predlagatelj predpisa posegal na področje analitičnih metod.  /  Javnost je bila vključena v pripravo gradiva v skladu z Zakonom o varstvu okolja (ZVO-1), kar je navedeno v predlogu predpisa. | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Irena MAJCEN  ministrica | |

**PREDLOG**

**EVA 2018-2550-0048**

Na podlagi tretjega odstavka 17. člena, drugega odstavka 19. člena, petega in šestega odstavka 20. člena in za izvajanje 104. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ in 21/18 – ZNOrg) izdaja Vlada Republike Slovenije

**UREDBO**

**o spremembah in dopolnitvah Uredbe o predelavi biološko razgradljivih odpadkov in uporabi komposta ali digestata**

1. člen

V Uredbi o predelavi biološko razgradljivih odpadkov in uporabi komposta ali digestata (Uradni list RS, št. 99/13 in 56/15) se v 2. členu drugi odstavek spremeni tako, da se glasi:

»(2) Ne glede na prejšnji odstavek se ta uredba ne uporablja za živalske stranske proizvode kategorije 1 iz Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (UL L št. 300 z dne 14. 11. 2009, str. 1), zadnjič spremenjene z Uredbo (EU) št. 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) št. 2016/429 in (EU) št. 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (UL L št. 95 z dne 7. 4. 2017, str. 1), (v nadaljnjem besedilu: Uredba 1069/2009/ES).«.

V tretjem odstavku se 2. točka spremeni tako, da se glasi:

»2. Uredbe Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L št. 54 z dne 26. 2. 2011, str. 1), zadnjič spremenjene z Uredbo Komisije (EU) št. 2017/1262 z dne 12. julija 2017 o spremembi Uredbe (EU) št. 142/2011 v zvezi z uporabo gnoja rejnih živali kot goriva v kurilnih napravah (UL L št. 182 z dne 13. 7. 2017, str. 34).«.

2. člen

V 3. členu se v 9. točki črta besedilo »in padavinske«.

13. točka se spremeni tako, da se glasi:

»13. gnojilo je gnojilo v skladu s predpisom, ki ureja varstvo voda pred onesnaževanjem z nitrati iz kmetijskih virov;«.

3. člen

V 4. členu se naslov člena spremeni tako, da se glasi:

»(pogoji za načrtovanje, gradnjo in vzdrževanje kompostarne ali bioplinarne)«.

V šestem odstavku se beseda »predelovalec« nadomesti z besedilom »investitor ali predelovalec«.

Doda se novi sedmi odstavek, ki se glasi:

»(7) Pri načrtovanju, gradnji in vzdrževanju kompostarne ali bioplinarne, katere zmogljivost je manjša od zmogljivosti iz prejšnjega odstavka, mora investitor ali predelovalec biološko razgradljivih odpadkov pri skladiščenju blata zagotoviti tudi:

– zaprte zalogovnike z avtomatskim zapiranjem ter

– odsesavanje in odvajanje plinov iz zalogovnika prek enote za čiščenje odpadnih plinov.«.

4. člen

V 8. členu se 5. točka spremeni tako, da se glasi:

»5. predvidenih postopkih čiščenja in razkuževanja zabojnikov, posod in vozil v lasti bioplinarne ali kompostarne, s katerimi se zagotavljajo prevzem, prevoz in druga ravnanja z odpadki.«.

5. člen

V petem odstavku 11. člena se za besedo »šestega« doda besedilo »in sedmega«.

Doda se novi trinajsti odstavek, ki se glasi:

»(13) Na območju kompostarne je prepovedano predhodno skladiščiti blato, ki ga izvajalec kompostiranja ne predeluje v tej kompostarni.«.

6. člen

V tretjem odstavku 12. člena se za besedo »šestega« doda besedilo »in sedmega«.

Za desetim odstavkom se doda novi enajsti odstavek, ki se glasi:

»(11) Na območju bioplinarne je prepovedano predhodno skladiščiti blato, ki ga izvajalec anaerobne razgradnje ne predeluje v tej bioplinarni.«.

7. člen

V petem odstavku 17. člena se na koncu stavka črta pika in doda besedilo »in ministrstvu ali pristojnemu inšpektorju na zahtevo omogočiti vpogled vanjo.«.

8. člen

V drugem odstavku 23. člena se besedilo »pri vnosu nevarnih snovi in rastlinskih hranil v tla« nadomesti z besedilom »stanja tal«.

9. člen

V drugem odstavku 25. člena se besedilo »pri vnosu nevarnih snovi in rastlinskih hranil v tla« nadomesti z besedilom »stanja tal«.

V šestem odstavku se 1. in 3. točka spremenita tako, da se glasita:

»1. suhe snovi v ali na tla ne sme presegati 8 t na ha v povprečju petih let, če gre za kompost ali digestat, ki vsebuje 20 odstotkov suhe snovi ali več,

3. nevarnih snovi v tla ne sme presegati mejnih vrednosti vnosa nevarnih snovi v tla iz priloge 5 te uredbe.«.

Za devetim odstavkom se doda novi deseti odstavek, ki se glasi:

»(10) Ne glede na drugi odstavek tega člena lahko uporabnik komposta 1. kakovostnega razreda ali digestata 1. kakovostnega razreda zagotovi analizo tal v skladu s poglavjem o vzorčenju tal iz smernic iz osmega odstavka tega člena, če kompost ali digestat izpolnjuje pogoje za proizvod iz tretjega odstavka 15. člena te uredbe.«.

V dosedanjem desetem odstavku, ki postane enajsti odstavek, se za besedo »pridobiti« doda besedilo »v celoti izpolnjeno«.

Dosedanji enajsti do trinajsti odstavek postanejo dvanajsti do štirinajsti odstavek.

10. člen

V drugem odstavku 26. člena se besedilo »pri vnosu nevarnih snovi in rastlinskih hranil v tla« nadomesti z besedilom »stanja tal«.

Šesti odstavek se spremeni tako, da se glasi:

»(6) Pri uporabi komposta 2. kakovostnega razreda ali digestata 2. kakovostnega razreda za vnos v ali na tla na nekmetijskih zemljiščih letni vnos suhe snovi v ali na tla ne sme presegati 20 t na ha v povprečju treh let, vnos nevarnih snovi v tla pa ne sme presegati mejnih vrednosti vnosa nevarnih snovi v tla iz priloge 5 te uredbe.«.

11. člen

V drugem odstavku 32. člena se za 6. točko doda nova 7. točka, ki se glasi:

»7. v nasprotju s trinajstim odstavkom 11. člena te uredbe predhodno skladišči blato, ki ga ne predeluje v tej kompostarni,«.

Dosedanja 7. točka postane 8. točka.

Za dosedanjo 8. točko, ki postane 9. točka, se doda nova 10. točka, ki se glasi:

»10. v nasprotju z enajstim odstavkom 12. člena te uredbe predhodno skladišči blato, ki ga ne predeluje v tej bioplinarni,«.

Dosedanje 10. do 19. točka postanejo 11. do 21. točka.

12. člen

Priloga 1 se nadomesti z novo prilogo 1, ki je kot priloga 1 sestavni del te uredbe.

Priloga 2 se nadomesti z novo prilogo 2, ki je kot priloga 2 sestavni del te uredbe.

Priloga 4 se nadomesti z novo prilogo 4, ki je kot priloga 3 sestavni del te uredbe.

Priloga 5 se nadomesti z novo prilogo 5, ki je kot priloga 4 sestavni del te uredbe.

Priloga 6 se nadomesti z novo prilogo 6, ki je kot priloga 5 sestavni del te uredbe.

Priloga 7 se nadomesti z novo prilogo 7, ki je kot priloga 6 sestavni del te uredbe.

PREHODNI IN KONČNA DOLOČBA

13. člen  
(obstoječe kompostarne in bioplinarne)

(1) Upravljavec obstoječe kompostarne iz sedmega odstavka 4. člena te uredbe, katere odmik ni v skladu s prvim odstavkom 4. člena te uredbe, mora najpozneje v dveh letih po uveljavitvi te uredbe izpolniti zahteve iz petega odstavka 11. člena te uredbe.

(2) Upravljavec obstoječe bioplinarne iz sedmega odstavka 4. člena te uredbe, katere odmik ni v skladu s prvim odstavkom 4. člena te uredbe, mora najpozneje v dveh letih po uveljavitvi te uredbe izpolniti zahteve iz tretjega odstavka 12. člena te uredbe.

14. člen  
(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-155/2018

V Ljubljani, dne 26. julija 2018

EVA 2018-2550-0048

Vlada Republike Slovenije

dr. Miroslav CERAR

predsednik

**OBRAZLOŽITEV**

1. **Pravna podlaga**

Pravna podlaga za predlog Uredbe o spremembah Uredbe o predelavi biološko razgradljivih odpadkov in uporabi komposta ali digestata so tretji odstavek 17. člena, ki določa, da Vlada RS v predpisih določi naprave, katerih upravljavci morajo pridobiti okoljevarstveno dovoljenje, podrobnejšo vsebino vloge za pridobitev okoljevarstvenega dovoljenja in rok, do katerega mora upravljavec naprave vložiti vlogo za pridobitev okoljevarstvenega dovoljenja in pridobiti okoljevarstveno dovoljenje, ter rok za upravljavce glede obstoječih naprav; drugi odstavek 19. člena, ki določa, da Vlada RS določi prepovedi, omejitve in druga pravila ravnanja ter priporočila pri opravljanju dejavnosti ali potrošnji, ter peti in šesti odstavek 20. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16 in 61/17 – GZ in 21/18 – ZNOrg), ki določata, da Vlada RS s predpisom določi pravila ravnanja in druge pogoje za ravnanje z odpadki ob upoštevanju najboljših razpoložljivih tehnik in zaključkov o BAT. Uredba vsebuje tudi določbe za izvrševanje 104. člena Zakona o varstvu okolja, ki ureja določbe o registru varstva okolja, ki ga vodi ministrstvo, pristojno za okolje.

1. **Splošna obrazložitev v zvezi s predlogom predpisa**

Uredba o predelavi biološko razgradljivih odpadkov in uporabi komposta ali digestata (v nadaljnjem besedilu: uredba) določa pravila ravnanja in druge pogoje v zvezi s predelavo biološko razgradljivih odpadkov in uporabo komposta ali digestata v skladu z Direktivo 2008/98/ES ter dajanjem komposta ali digestata v promet. Razlog za spremembo uredbe je uvedba (manjših) vsebinskih sprememb in odprava nekaterih redakcijskih napak, in sicer se s temi spremembami spremenijo ali dopolnijo 2., 3., 4., 8., 11., 12., 17., 23., 25., 26. in 32. člen ter priloge 1, 2, 4, 5, 6 in 7. V druge člene ta predlog sprememb in dopolnitev ne posega.

Bistveni spremembi uredbe sta v 4. členu, ki določa pogoje za načrtovanje, gradnjo in vzdrževanje kompostarne ali bioplinarne, in v 25. členu, ki določa uporabo komposta ali digestata 1. kakovstnega razreda.

V 4. členu je dodan novi sedmi odstavek, ki določa, da mora pri načrtovanju, gradnji in vzdrževanju kompostarne – katere zmogljivost je manjša od 10.000 ton/leto – ali bioplinarne – katere zmogljivost je manjša od 10 t na dan –, katerih odmik ni v skladu s prvim odstavkom 4. člena te uredbe, investitor ali predelovalec biološko razgradljivih odpadkov (v nadaljnjem besedilu: BRO) pri skladiščenju blata zagotoviti zaprte zalogovnike z avtomatskim zapiranjem ter odsesavanje in odvajanje plinov iz zalogovnika prek enote za čiščenje odpadnih plinov. V skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo, je blato preostalo obdelano ali neobdelano blato iz komunalnih ali skupnih čistilnih naprav ali iz drugih čistilnih naprav ter preostalo blato iz obstoječih pretočnih greznic in drugih podobnih naprav za čiščenje odpadnih voda.

V 25. členu je dodan novi odstavek, v katerem je določeno, da lahko pri uporabi komposta 1. kakovostnega razreda ali digestata 1. kakovostnega razreda, ki je proizvod, uporabnik zagotovi analizo tal v skladu s poglavjem o vzorčenju tal iz Smernic za strokovno utemeljeno gnojenje, ki so objavljene na spletnih straneh ministrstva, pristojnega za kmetijstvo.

1. **Vsebinska obrazložitev uredbe**

S tem predlogom spremembe uredbe se uvajajo (manjše) vsebinske spremembe in odpravljajo nekatere redakcijske napake. Kot že omenjeno, sta bistveni spremembi uredbe v 4. in 25. členu.

Na podlagi 2. člena veljavne uredbe je določena uporaba te uredbe, in sicer za BRO, navedene v prilogi 1, ki je sestavni del te uredbe. Sprememba tega člena je potrebna zaradi sprememb in dopolnitev Uredbe Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi.

V 13. točki 3. člena se uporabi (poenoti) izraz gnojilo z izrazom gnojilo, določenim s predpisom, ki ureja varstvo voda pred onesnaževanjem z nitrati iz kmetijskih virov. Kompost in digestat sta organski gnojili, ki vedno vsebujeta dušik. Uredba pokriva predelavo BRO in uporabo navedenih organskih gnojil. Šlo je za poenotenje s t. i. »nitratno uredbo«, kot je to že do zdaj urejeno v primeru živinskih gnojil.

Blata čistilnih naprav, še posebej blata komunalnih čistilnih naprav, imajo poseben vonj in za to, da se pri njihovi predelavi kar najbolj zmanjša vpliv obremenjevanja okolja z neprijetnimi vonjavami, je v 4. členu dodana nova določba (sedmi odstavek), ki določa, da mora pri načrtovanju, gradnji in vzdrževanju kompostarne, katere zmogljivost je manjša od 10.000 ton/leto, ali bioplinarne, katere zmogljivost je manjša od 10 t na dan, investitor ali predelovalec biološko razgradljivih odpadkov pri skladiščenju blata zagotoviti zaprte zalogovnike z avtomatskim zapiranjem ter odsesavanje in odvajanje plinov iz zalogovnika prek enote za čiščenje odpadnih plinov. Določba velja tudi za tiste obstoječe kompostarne ali bioplinarne, katerih odmik ni v skladu s prvim odstavkom 4. člena te uredbe. Prehodno obdobje traja dve leti.

V določbah glede načrta ravnanja z odpadki (8. člen) se je nekoliko spremenila 5. točka, ki govori o predvidenih postopkih čiščenja in razkuževanja zabojnikov, posod in vozil. Natančneje je določeno, kdo zagotavlja navedene postopke.

Nekateri izvajalci obdelave BRO so na območju naprave za predelavo BRO na prostem predhodno skladiščili tudi tiste BRO, ki jih v tej napravi ne predelujejo, med drugim tudi blata čistilnih naprav. S takim ravnanjem so povzročali dodatna obremenjevanja okolja z neprijetnimi vonjavami, kar je neposredno vplivalo na okolje. Zaradi navedenega je v posebnih pogojih za kompostiranje (11. člen) in anaerobno razgradnjo (12. člen) določeno, da je na območju kompostarne ali bioplinarne prepovedano predhodno skladiščiti blato, ki ga izvajalec kompostiranja ne predeluje v tej kompostarni ali izvajalec anaerobne razgradnje ne predeluje v tej bioplinarni.

Na ravni Evropske unije je Evropska komisija glede ravnanja in obdelave BRO v skladu z zahtevami Direktive o odpadkih (2008/98/ES) pripravila merila, kdaj kompost ali digestat lahko izgubi status odpadka in postane proizvod.

V 25. členu je dodan novi odstavek, v katerem je določeno, da lahko pri uporabi komposta 1. kakovostnega razreda ali digestata 1. kakovostnega razreda, ki je proizvod, uporabnik zagotovi analizo tal v skladu s poglavjem o vzorčenju tal iz Smernic za strokovno utemeljeno gnojenje, ki so objavljene na spletnih straneh ministrstva, pristojnega za kmetijstvo. Tako se želi pri uporabi komposta 1. kakovostnega razreda ali digestata 1. kakovostnega razreda, ki je proizvod, poenotiti način vzorčenja tal za potrebe izdelave gnojilnega načrta z drugimi gnojili, ki so prosto dosegljiva na trgu. Kmet bo lahko v skladu s smernicami sam vzel vzorec tal in ga oddal v izbrani laboratorij (kot pri uporabi mineralnih in živinskih gnojil počne že zdaj). To bo veljalo le, če je tak kompost ali digestat v skladu s tretjim odstavkom 15. člena izgubil status odpadka in je postal proizvod.

Zaradi odprave nekaterih (manjših) redakcijskih napak v prilogah 1, 2, 4, 5, 6 in 7 se te priloge nadomestijo z novimi prilogami.